CELEX: C2007/297/33
Language: sk
Date: 2007-12-08 00:00:00
Title: Vec C-492/06: Uznesenie Súdneho dvora (šiesta komora) zo 4. októbra 2007 (návrh na začatie prejudiciálneho konania, ktorý podal Consiglio di Stato – Taliansko) – Consorzio Elisoccorso San Raffaele/Elilombarda s.r.l., Azienda Ospedaliera Ospedale Niguarda Ca' Granda di Milano (Verejné zmluvy — Smernica 89/665/EHS — Postup preskúmavania v rámci verejného obstarávania — Osoby, ktoré musia mať prístup k postupom preskúmavania — Združenie ad hoc, ktoré je uchádzačom — Právo každého člena združenia ad hoc podať samostatný návrh proti rozhodnutiu)

8.12.2007   
            
            
               SK
            
            
               Úradný vestník Európskej únie
            
            
               C 297/20
            
         Uznesenie Súdneho dvora (šiesta komora) zo 4. októbra 2007 (návrh na začatie prejudiciálneho konania, ktorý podal Consiglio di Stato – Taliansko) – Consorzio Elisoccorso San Raffaele/Elilombarda s.r.l., Azienda Ospedaliera Ospedale Niguarda Ca' Granda di Milano
   (Vec C-492/06) (1)
   
   (Verejné zmluvy - Smernica 89/665/EHS - Postup preskúmavania v rámci verejného obstarávania - Osoby, ktoré musia mať prístup k postupom preskúmavania - Združenie ad hoc, ktoré je uchádzačom - Právo každého člena združenia ad hoc podať samostatný návrh proti rozhodnutiu)
   (2007/C 297/33)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Consiglio di Stato
   Účastníci konania
   
      Žalobca: Consorzio Elisoccorso San Raffaele
   
      Žalovaná: Elilombarda s.r.l., Azienda Ospedaliera Ospedale Niguarda Ca' Granda di Milano
   Predmet veci
   Návrh na začatie prejudiciálneho konania – Consiglio di Stato – Výklad článku 1 smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác (Ú. v. ES L 395, s. 33; Mim. vyd. 06/001, s. 246) – Vnútroštátna judikatúra priznávajúca právo na samostatný návrh na preskúmanie rozhodnutia o uzavretí zmluvy jednému z členov združenia ad hoc, ktoré je uchádzačom
   Výrok uznesenia
   Článok 1 smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác, zmenenej a doplnenej smernicou Rady 92/50/EHS z 18. júna 1992 o koordinácii postupov verejného obstarávania služieb, sa má vykladať v tom zmysle, že neodporuje tomu, aby podľa vnútroštátneho práva iba jeden z členov združenia ad hoc bez právnej subjektivity, ktoré sa ako také zúčastnilo na postupe verejného obstarávania a s ktorým na základe tohto verejného obstarávania nebola uzavretá zmluva, mohol samostatne podať návrh na preskúmanie rozhodnutia o uzavretí tejto zmluvy.
   
      (1)  Ú. v. EÚ C 20, 27.1.2007.